Ǹtondôbə nyé a ngávə́ hḿ tə̄ Ísraɛ̂l ai Yúda étə́bə́gā nyī ányǔ bəprofɛ́d ai bəbigili bə́ mam: “Tséndégán m̀bə̂ enyiŋ wǎn, bǎlân məmvéndé máma ai bətə́bə́gá báma anə́ é Mvéndé yā mə̄ ngávə́ bə̄sōá báán á mə̄ ngálóm bɔ̄ dzɔ̌ ai bitúgā byáma bəprofɛ́d.” 14Ńdɔ̄ bá ndzí kig bɔ̌ mə̄wóg, ńdɔ̄ bə́ ngábɔ məlɔ́ anə́ bēsīá bábán, yā bá ndzí kig fidǐ Ńtondôbə Zambá wābán. 15Bə́ ngábyandi məmvéndé móé, ai ámvóé á ngálad ai běsīá bábán ai bə́tə́bə́gá á ngāvə́ bɔ̄. Bə́ ngákə̄ bâtoŋ bivovolan bí byə́m ńdɔ̄ á fɔ̄ɔ̄ fə̄ bɔ́ bə́bēn bɔ̂ bə́ ngávəŋǎn fə hə bivovolan bí byə́m. Bə́ ngátoŋ mə́yɔŋ bíkúl mə́ ngábə́ kɔ̄dan bɔ́ á nyɔ́l á Ńtondôbə nyé a ngábéndē bɔ́ nâ tə bâbɔ anə́ bɔ́. 16Bə́ ngáman woá mə̄béndé mə́ Ńtondôbə Zamba wābán á sí, bə́ lúī bɔ́ bə́bēn bivəgələ̌ bitɔŋ bí nyag bíbɛ̄; bə́ tə́lé mvi mətúnuŋa, bə́ ngalugu miǹkunda mísə̄ yā yób, bə́ ngasyé Baal. 17Bə́ ngadígī bɔ́n bábán ai bəngɔn bábán anə́ mə̄túnuŋa, bə́ ngabɔ mǎm yā mvīgí ai mam bə́kón. Bə́ ngákuan ai bɔ́ bə́bēn naa bə́ bɔ abé á mís mə́ Ńtondôbə, bə́ sɔŋɔ nyé naa á līŋán. 18Asú tē hḿ Ńtondôbə a ngáman liŋan éyə̄gan ai məyɔŋ mə́ Ísraɛ̂l a woá mɔ oyǎb ai nyé. Hə ǹnyie anə́ áyɔŋ Yúda etám ǹdɔ̄ á ngálígi. 19Tɔ Yúda nyé a ndzí kig baalǎ mə̄béndé mə́ Ńtondôbə Zambá wōē, a ngátoŋ hə mətǔm yā Ísraɛ̂l a ngátə́le. 20Ńdɔ Ǹtondôbə a ngábɛn mvɔŋ Ísraɛ̂l ésə a dzɔdí bɔ̄ á sí á dzɔd, a və́ə́ bɔ̄ á mɔ́ bizilingǎn, a kələ kwí anə́ á ngātsídan bɔ́ ásū díé. 21A ngákándī Ísraɛ̂l ai ndá Dāvid, ńdɔ̄ Ísraɛ̂l a ngátə́le Yéroboam, mɔ́n Nevath, ǹkúkúmá. Ńdɔ̄ Yéroboam a ngádudu Ísraɛ̂l nâ á bɔ tə toŋ Ńtondôbə, a ngábɔ̄ nâ bə́ bɔ mod ǹsə́m. 22Bɔ́n bə́ Ísraɛ̂l bə́ ngásə́m míńsə́m mísə̄ yā Yéroboam a ngásə́m; təge myá sâla,